Ehdotus neuvoston päätös Euroopan yhteisöjen ja niiden jäsenvaltioiden sekä Romanian välisellä Eurooppa-sopimuksella perustetussa assosiaationeuvostossa vahvistettavasta yhteisön kannasta tiettyjen terästuotteiden vientiin Romaniasta Euroopan yhteisöön /* KOM/2002/0188 lopull. - ACC 2002/0084 */



Virallinen lehti nro 262 E , 29/10/2002 s. 0242 - 0251



Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Romanian välisellä Eurooppa-sopimuksella perustetussa assosiaationeuvostossa vahvistettavasta yhteisön kannasta tiettyjen terästuotteiden vientiin Romaniasta Euroopan yhteisöön (komission esittämä) PERUSTELUT Kaksinkertaisen tarkkailun järjestelmän tavoitteena on avoimuuden lisääminen ja mahdollisten kaupan vääristymien välttäminen. Järjestelmä perustuu Euroopan unionin ja Romanian välisen Eurooppa-sopimuksen [1] määräyksiin, joiden mukaan kumpikin sopimuspuoli voi ottaa käyttöön hallinnollisen menettelyn, jonka tarkoituksena on varmistaa kauppavirtojen kehitystä koskevien tietojen nopea saanti. Sopimuspuolet sopivat vuonna 1996 tällaisen järjestelmän käyttöönotosta tiettyjen Romaniasta peräisin olevien terästuotteiden viennissä yhteisöön. [1] EYVL L 357, 31.12.1994, s. 12. Vuoteen 2001 kaksinkertaisen tarkkailun järjestelmän voimassaoloaikaa jatkettiin joka vuosi yhteisellä sopimuksella kyseisen vuoden 1. tammikuuta ja 31. joulukuuta väliseksi ajaksi. Järjestelmän soveltaminen päättyi 31. joulukuuta 2001. Kahdenvälinen yhteydenpitoryhmä päätti kokouksessaan 22. tammikuuta 2002 suositella assosiaationeuvostolle kaksinkertaisen tarkkailun järjestelmän ottamista uudelleen käyttöön vuonna 2002. Liitteenä olevan ehdotuksen tarkoituksena on määrittää EU-Romania-assosiaationeuvostossa vahvistettava yhteisön kanta kaksinkertaisen tarkkailun järjestelmän ottamiseksi uudelleen käyttöön 1. heinäkuuta ja 31. joulukuuta 2002 väliseksi ajaksi. 2002/0084 (ACC) Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Romanian välisellä Eurooppa-sopimuksella perustetussa assosiaationeuvostossa vahvistettavasta yhteisön kannasta tiettyjen terästuotteiden vientiin Romaniasta Euroopan yhteisöön EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, ottaa huomioon Euroopan yhteisöjen ja niiden jäsenvaltioiden sekä Romanian Eurooppa-sopimuksen tekemisestä 19 päivänä joulukuuta 1994 tehdyn neuvoston ja komission päätöksen [2] ja erityisesti sen 2 artiklan 1 kohdan, [2] EYVL L 357, 31.12.1994, s. 1. sekä katsoo seuraavaa: (1) Euroopan yhteisöjen ja niiden jäsenvaltioiden sekä Romanian 1 päivänä helmikuuta 1995 voimaan tulleen Eurooppa-sopimuksen [3] pöytäkirjassa n:o 2 olevassa 11 artiklassa tarkoitettu yhteydenpitoryhmä kokoontui 22 päivänä tammikuuta 2002 käsitelläkseen terästuotteiden Romaniasta yhteisöön suuntautuvan tuonnin kehityssuuntauksia ja tunnusti kyseisen sopimuksen 34 artiklan 2 kohdan yhteydessä tarpeen ottaa käyttöön kauppavirtojen kehittymistä koskeva nopean tiedonvaihdon mahdollistava hallinnollinen menettely, jolla valvotaan, että sopimuksen tavoitteiden saavuttaminen ei vaarannu. [3] EYVL L 357, 31.12.1994, s. 2. (2) Yhteydenpitoryhmä päätti tämän vuoksi suositella sopimuksen 106 artiklalla perustetulle assosiaationeuvostolle, että sen päätöksellä N:o 3/95 [4] vuonna 1996 käyttöön otettu kaksinkertaisen tarkkailun järjestelmä, jonka voimassaoloa jatkettiin viimeksi päätöksellä N:o 1/2001 [5] vuodeksi 2001, otettaisiin uudelleen käyttöön 1 päivästä heinäkuuta 31 päivään joulukuuta 2002. [4] EYVL L 325, 30.12.1995, s. 51. [5] EYVL L 35, 6.2.2001, s. 36. (3) Sopimuspuolet haluavat edistää yhteisön ja Romanian välisen teräskaupan säännönmukaista ja oikeudenmukaista kehitystä. (4) Saatuaan kaikki asiaa koskevat tiedot assosiaationeuvosto on päättänyt, että molempia sopimuspuolia tyydyttävä ratkaisu, josta aiheutuu vähiten häiriötä sopimuksen soveltamiselle, on kaksinkertaisen tarkkailun järjestelmän uudelleen käyttöönotto ilman määrällisiä rajoituksia tiettyjen terästuotteiden yhteisöön tuonnissa 1 päivästä heinäkuuta 31 päivään joulukuuta 2002, ON PÄÄTTÄNYT SEURAAVAA: Euroopan yhteisöjen ja niiden jäsenvaltioiden sekä Romanian Eurooppa-sopimuksessa perustetussa assosiaationeuvostossa vahvistettava yhteisön kanta tiettyjen terästuotteiden vientiin Romaniasta Euroopan yhteisöön ja erityisesti kaksinkertaisen tarkkailun järjestelmän uudelleen käyttöönottoon perustuu tämän päätöksen liitteenä olevaan assosiaationeuvoston päätösluonnokseen. Tehty Brysselissä Neuvoston puolesta Puheenjohtaja EU-ROMANIA-ASSOSIAATIONEUVOSTON PÄÄTÖS N:o ..../2002, tehty .. .......... 2002, tiettyjen terästuotteiden viennistä Romaniasta yhteisöön 1 päivästä heinäkuuta 31 päivään joulukuuta 2002 (kaksinkertaisen tarkkailun järjestelmä) (2002/..../EY) ASSOSIAATIONEUVOSTO, joka katsoo seuraavaa: (1) Euroopan yhteisöjen ja niiden jäsenvaltioiden sekä Romanian assosiaatiosta tehdyn ja 1 päivänä helmikuuta 1995 voimaan tulleen Eurooppa-sopimuksen pöytäkirjassa n:o 2 olevassa 11 artiklassa tarkoitettu yhteydenpitoryhmä kokoontui 22 päivänä tammikuuta 2002 ja päätti suositella sopimuksen 106 artiklalla perustetulle assosiaationeuvostolle, että sen päätöksellä N:o 3/95 vuonna 1996 käyttöön otettu kaksinkertaisen tarkkailun järjestelmä, jonka voimassaoloa jatkettiin viimeksi päätöksellä N:o 1/2001 vuodeksi 2001, otettaisiin uudelleen käyttöön 1 päivästä heinäkuuta 31 päivään joulukuuta 2002. (2) Saatuaan kaikki asiaa koskevat tiedot assosiaationeuvosto on päättänyt noudattaa tätä suositusta, ON PÄÄTTÄNYT SEURAAVAA: 1 artikla 1. Romaniasta peräisin olevien, liitteessä I lueteltujen tuotteiden yhteisöön suuntautuvan tuonnin yhteydessä on esitettävä 1 päivästä heinäkuuta 31 päivään joulukuuta 2002 yhteisössä toimivien viranomaisten antama liitteen II mallin mukainen tarkkailuasiakirja. 2. Tämän päätöksen soveltamisalaan kuuluvien tuotteiden luokittelu perustuu yhteisön tariffi- ja tilastonimikkeistöön, jäljempänä 'yhdistetty nimikkeistö' tai lyhenne 'CN'. Tämän päätöksen soveltamisalaan kuuluvien tuotteiden alkuperä määritetään yhteisössä voimassa olevien sääntöjen mukaisesti. 3. Liitteessä I lueteltujen, Romaniasta peräisin olevien terästuotteiden tuonnissa yhteisöön edellytetään lisäksi 1 kohdassa määritellyn jakson ajan toimivaltaisten Romanian viranomaisten antamaa vientiasiakirjaa. Tuojan on esitettävä vientiasiakirjan alkuperäiskappale viimeistään asiakirjan kattamien tavaroiden lähetysvuotta seuraavan vuoden maaliskuun 31 päivänä. Lähetyspäivänä pidetään sitä päivää, jona tavarat lastataan viennissä käytettävään kuljetusvälineeseen. 4. Vientiasiakirjan on oltava liitteessä III esitetyn mallin mukainen. Se on voimassa vientiä varten koko yhteisön tullialueella. 5. Romanian on toimitettava Euroopan yhteisöjen komissiolle tiedoksi niiden asianomaisten Romanian valtion viranomaisten nimet ja osoitteet sekä leima- ja nimikirjoitusnäytteet, joilla on lupa antaa ja varmentaa vientiasiakirjoja. Romanian on myös ilmoitettava komissiolle, jos nämä tiedot muuttuvat. 6. Tietyistä kaksinkertaisen tarkkailun järjestelmän täytäntöönpanoa koskevista teknisistä määräyksistä määrätään liitteessä IV. 7. Tätä päätöstä ei sovelleta tavaroihin, joiden lähetyspäivä on ennen 1 päivää heinäkuuta 2002. 2 artikla 1. Romania sitoutuu toimittamaan yhteisölle tarkat tilastotiedot Romanian viranomaisten 1 artiklan mukaisesti antamista vientiasiakirjoista. Kyseiset tiedot toimitetaan yhteisölle tilastoitua kuukautta seuraavan kuukauden loppuun mennessä. 2. Yhteisö sitoutuu toimittamaan Romanian viranomaisille tarkat tilastotiedot niistä tarkkailuasiakirjoista, jotka jäsenvaltiot ovat antaneet Romanian viranomaisten 1 artiklan mukaisesti antamien vientiasiakirjojen perusteella. Kyseiset tiedot toimitetaan Romanian viranomaisille tilastoitua kuukautta seuraavan kuukauden loppuun mennessä. 3 artikla Tämän päätöksen täytäntöönpanosta aiheutuvista ongelmista neuvotellaan tarvittaessa jommankumman sopimuspuolen pyynnöstä. Kyseiset neuvottelut pidetään viipymättä. Sopimuspuolet osallistuvat tämän artiklan mukaisesti pidettäviin neuvotteluihin yhteistyöhaluisina ja halukkaina sovittelemaan syntyneet keskinäiset erimielisyydet. 4 artikla Tämän päätöksen mukaisesti annettavat ilmoitukset on toimitettava: - yhteisön osalta Euroopan yhteisöjen komissiolle (Kauppapolitiikan PO E.2), - Romanian osalta Romanian Euroopan yhteisöjen edustustolle ja Romanian kauppa- ja teollisuusministeriölle. 5 artikla Tämä päätös tulee voimaan sen tekopäivänä. Päätöstä sovelletaan 1 päivästä heinäkuuta 2002. Tehty .......... .. ......... 2002. Assosiaationeuvoston puolesta Puheenjohtaja LIITE I ROMANIA Luettelo kaksinkertaisen tarkkailun järjestelmään kuuluvista tuotteista (2002) >TAULUKON PAIKKA> LIITE II >TAULUKON PAIKKA> >TAULUKON PAIKKA> Lisäsivut liitetään tähän lomakkeeseen. >TAULUKON PAIKKA> >TAULUKON PAIKKA> Lisäsivut liitetään tähän lomakkeeseen. LIITE III >TAULUKON PAIKKA> >TAULUKON PAIKKA> LIITE IV Romania KAKSINKERTAISEN TARKKAILUN JÄRJESTELMÄÄ KOSKEVA TEKNINEN LIITE 1. Vientiasiakirjan koon on oltava 210 × 297 mm. Käytettävän paperin on oltava valkoista, hiokkeetonta, liimakäsiteltyä kirjoituspaperia, joka painaa korkeintaan 25 grammaa neliömetri. Vientiasiakirjat on painettava englannin kielellä. Jos ne täytetään käsin, tiedot on kirjoitettava musteella painokirjaimin. Näissä asiakirjoissa saa olla asianmukaisesti jäljennöksiksi merkittyjä kappaleita. Jos asiakirjasta on useita kappaleita, ainoastaan päällimmäinen kappale on alkuperäinen. Tämä kappale on merkittävä selvästi alkuperäiskappaleeksi ja muut kappaleet jäljennöksiksi. Yhteisön toimivaltaiset viranomaiset hyväksyvät ainoastaan alkuperäiskappaleen käytettäväksi yhteisöön suuntautuvan viennin valvonnassa kaksinkertaisen tarkkailun järjestelmän määräysten mukaisesti. 2. Kussakin asiakirjassa on oltava yhdenmukainen painettu tai muulla tavoin merkitty sarjanumero, jonka perusteella asiakirja voidaan yksilöidä. Tämän numeron on muodostuttava seuraavista osista: - kaksi kirjainta, joilla yksilöidään vievä maa seuraavasti: RO, - kaksi kirjainta, joilla yksilöidään jäsenvaltio, jossa tulliselvitys aiotaan suorittaa, seuraavasti: BE = Belgia DK = Tanska DE = Saksa EL = Kreikka ES = Espanja FR = Ranska IE = Irlanti IT = Italia LU = Luxemburg NL = Alankomaat AT = Itävalta PT = Portugali FI = Suomi SE = Ruotsi GB = Yhdistynyt kuningaskunta - yksinumeroinen luku, jolla yksilöidään vuosi ja joka on asianomaisen vuosiluvun viimeinen numero, esimerkiksi 2 vuoden 2002 osalta, - kaksinumeroinen luku 01:n ja 99:n välillä, jolla yksilöidään asiakirjan antava viejämaan viranomainen, - viisinumeroinen luku, joka on juokseva numero 00001:n ja 99999:n välillä ja joka on varattu sille jäsenvaltiolle, jossa tulliselvitys aiotaan suorittaa. 3. Vientiasiakirjat ovat voimassa kuusi kuukautta niiden antamispäivästä. Vientiasiakirjat voidaan uusia tai niiden voimassaoloaikaa pidentää, kuitenkin siten, niiden viimeinen voimassaolopäivä voi olla enintään vientiasiakirjan sarakkeeseen 3 merkityn kalenterivuoden joulukuun 31 päivä. 4. Koska tuojan on esitettävä alkuperäinen vientiasiakirja pyytäessään tarkkailuasiakirjaa, vientiasiakirjat olisi mahdollisuuksien mukaan annettava yksittäisen kauppatoimen eikä kokonaissopimusten osalta. 5. Romanian ei tarvitse esittää hintatietoja vientiasiakirjassa, jos kauppasalaisuuksien suojaamiseen on todellinen tarve. Tällaisissa tapauksissa vientiasiakirjan sarakkeeseen 9 olisi merkittävä syy hintatietojen puuttumiseen ja tieto siitä, että ne ovat saatavissa pyydettäessä yhteisön toimivaltaisilta viranomaisilta. 6. Vientiasiakirjat voidaan antaa sen jälkeen, kun tuotteet, joita ne koskevat, on jo lähetetty. Kyseisissä tapauksissa vientiasiakirjoissa on oltava merkintä 'annettu takautuvasti'. 7. Jos vientiasiakirja varastetaan tai se katoaa taikka tuhoutuu, viejä voi pyytää asiakirjan antanutta toimivaltaista valtion viranomaista laatimaan hallussaan olevien vientiasiakirjojen perusteella kaksoiskappaleen. Kyseisen asiakirjan tällä tavoin annetussa kaksoiskappaleessa on oltava merkintä 'kaksoiskappale'. Kaksoiskappaleessa on oltava alkuperäisen vientiasiakirjan päivämäärä. 8. Yhteisön toimivaltaisille viranomaisille on ilmoitettava välittömästi jo annetun vientiasiakirjan peruuttamisesta tai muuttamisesta sekä tarvittaessa tämän toimen perustelut.